Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu ilmoitti päättäneensä erottaa -
talousministeri Lapidin ja oikeusministeri Livnin.
Se merkitsee koalition hajoamista -
ja ennenaikaisia vaaleja Israelissa.
Belgian, Portugalin ja Luxemburgin parlamentit -
äänestävät lähiaikoina palestiinalaisvaltion tunnustamisesta.
Raportin mukaan iranilaishakkerit ovat soluttautuneet -
maailman johtaviin energia-, liikenne- ja infrastruktuuriyhtiöihin.
Pääministeri Netanjahu ilmoitti päättäneensä erottaa -
talousministeri Lapidin ja oikeusministeri Livnin.
Se merkitsee koalition hajoamista -
ja ennenaikaisia vaaleja Israelissa.
Netanjahun hallitus astui virkaansa vasta 20 kuukautta sitten.
Se on rakoillut monista aiheista, kuten vuoden 2015 budjetista -
sekä juutalaisvaltiolakialoitteesta, -
jota arvostelijat väittävät maan vähemmistöjä syrjiväksi.
Tv-kyselyjen perusteella näyttäisi siltä, että oikeistolainen Likud -
nousisi suurimmaksi puolueeksi, mikäli vaalit pidettäisiin nyt.
Netanjahu pääsisi lähes varmasti neljännelle pääministerikaudelle.
Eilisessä uutiskonferenssissa Netanjahu ilmoitti haluavansa -
hajottaa parlamentin mahdollisimman pian ja järjestää ennenaikaiset vaalit.
Tällaista kutsutaan vallankaappausyritykseksi, -
ja se tekee sekä hallituksen että maan johtamisen mahdottomaksi.
Niinpä hetki sitten määräsin kabinetin sihteerin -
toimittamaan erokirjeet ministeri Livnille ja ministeri Lapidille.
On välttämätöntä taata hallitukselle vakaa ja kunnollinen toimintakyky, -
joten päätin hajottaa knessetin -
ja järjestää vaalit mahdollisimman pian.
Pääministeri Netanjahu sanoi, että Lapid ja Livni yrittivät -
vaivihkaa muodostaa vaihtoehtoisen koalition ja hyökkäsivät toistuvasti -
hallitusta vastaan, mikä teki hallitsemisen mahdottomaksi.
Ensi vuoden budjetista ei ole vielä sovittu, -
ja Israelissa kasvu on hidastunut kesän Gazan sodan jälkeen.
Talousministeri Lapid syytti pääministeriä -
poliittisten intressien asettamisesta maan intressien edelle.
Lapidin puolue kutsui ministerien erottamista -
pelkurimaiseksi teoksi ja hallinnan menettämiseksi.
Israel beiteinu -puolueen johtaja, ulkoministeri Lieberman sanoi, -
että uuden koalition pitäisi käsitellä -
Israelin valtioon kohdistuvia haasteita.
Vaalit ovat nyt tosiasia.
En halua keskustella syistä, jotka johtivat tähän.
Olen edelleen varma, että olisimme voineet toimia toisin -
ja olisimme välttyneet vaaleilta.
Mielestäni meidän kaikkien tulisi yhdistyä, -
mutta sen sijaan odotettavissa on kuukausien riitoja.
Mahdollisimman nopeasti pidettävien vaalien jälkeen -
tehtävämme on muodostaa hallitus, -
joka kykenee käsittelemään kaikkia haasteita.
Israelilaiset suhtautuivat pääministeri Netanjahun päätökseen -
ennenaikaisista vaaleista vaihtelevin tuntein.
Oikeistolaisempi hallitus näyttäisi saavan kasvavaa kannatusta.
Minusta me emme tarvitse vaaleja. He riitelevät pikkuasioista -
ja tarpeettomista seikoista, -
ja he laittavat meidät maksamaan suuria summia, -
jotka voitaisiin käyttää tärkeisiin asioihin.
Eikä tästä seuraa muutosta, koska en usko, että vaalit muuttavat mitään.
On valitettavaa, että joudumme taas pitämään vaalit.
Edellisistä on vasta pari vuotta, ja jälleen edessämme on vaihe, -
josta voi seurata vapaa pudotus.
Pidän parempana vakautta, enkä haluaisi vaaleja nyt.
Vaalien odotetaan maksavan valtiolle noin 2 miljardia sekeliä -
eli noin 408 miljoonaa euroa.
Ranskan parlamentti kehotti eilen -
hallitustaan tunnustamaan Palestiinan valtio.
Palestiinalaiset Länsirannan Ramallahissa iloitsivat uutisesta.
Ranska on EU-jäsen, ja se tukee palestiinalaisia tässä asiassa.
Joillekin tämä askel on ainoastaan symbolinen, -
mutta palestiinalaisille se merkitsee paljon.
Uutinen vahvistaa palestiinalaisasian oikeellisuuden.
Suuntamme on oikea.
Israelilaiset Netanyan kaupungissa -
ilmaisivat huolensa mahdollisuuksista saavuttaa rauhansopimus.
He sanoivat, että Ranskan päätös olisi haitallinen.
Mielestäni Ranskan parlamentin Palestiina-äänestys -
tekee paljon hallaa Ranskan politiikalle.
En tiedä, edesauttaako se todellisuudessa -
Israelin valtion päätöksentekoa.
Minusta Ranskan parlamentin äänestys ei ollut hyvä asia.
En myöskään usko, että se auttaa -
Israelin ja palestiinalaisten välisiä neuvotteluja.
Ennen Ranskan äänestystä Ruotsi oli tunnustanut -
suurimpana Länsi-Euroopan maana Palestiinan.
Lisäksi Espanjan, Britannian ja Irlannin parlamentit äänestivät -
ei-sitovan päätöslauselman ja tunnustamisen puolesta.
Ranskan askel oli symbolinen -
eikä se vaikuta välittömästi Ranskan diplomaattiseen kantaan.
Se kuitenkin ilmentää Euroopan kasvavaa kärsimättömyyttä -
jumiutunutta rauhanprosessia kohtaan.
Belgian, Portugalin ja Luxemburgin parlamentit -
aikovat myös äänestää lähiaikoina Palestiinan tunnustamisesta.
Lisäksi EU:n ja Tanskan parlamentit järjestänevät äänestykset asiasta.
Amerikkalaisen kyberturvallisuus- firman raportin mukaan -
iranilaiset hakkerit ovat soluttautuneet joihinkin maailman johtavista -
energia-, liikenne- ja infrastruktuuri- yhtiöistä parin viime vuoden aikana, -
mikä voisi lopulta johtaa myös fyysisen vahingon aiheuttamiseen.
Firman toimitusjohtajan mukaan -
iranilaishakkerit ovat osoittaneet huomattavaa kyvykkyyttä.
Olemme parin viime vuoden jäljitystemme tuloksena -
paljastaneet toiminnan, jota nimitämme operaatio Lihakirveeksi.
Toiminta on lähtöisin Iranista. Iranilaishakkerit -
ovat päässeet käsiksi maailman kriittiseen infrastruktuuriin tavalla, -
joka on ollut selkäpiitä karmivaa jopa meille alan asiantuntijoina.
Heidän kykynsä tunkeutua yli 50 yh- tiöön maailmalla kertoo jotakin siitä, -
miten he halutessaan voisivat kontrol- loida kriittistä infrastruktuuria, -
liikennettä, mitä vain. Meidän oli toimittava nopeasti.
Firma varoitti, että ilmailualan yhtiöt, lentokentät, yliopistot, -
energiayhtiöt, sairaalat ja telekommunikaatio-operaattorit -
USA:ssa, Israelissa, Kiinassa, Saudi-Arabiassa, Intiassa, Saksassa, -
Ranskassa ja Englannissa ovat olleet hakkeroinnin kohteina.
Raportti julkaistiin samanaikaisesti, -
kun hallitukset yrittävät saada käsitystä Iranin kyberkapasiteetista.
Tutkijoiden mukaan se on kasvanut nopeasti Iranin pyrkiessä kostamaan -
lännen kyberiskut sen ydinohjelmaan.
Sanoisin, että he kuuluvat ykköstason hakkeriryhmiin, -
joskaan he eivät ole aivan vielä saavuttaneet huippukärkeä.
Venäläiset ovat kutakuinkin kiinalaisten tasolla, -
ehkä hivenen heitä jäljessä -
mutta kolkutellen jo ovella.
Iranilaisdiplomaatti sanoi, -
että raportin väitteet ovat perusteettomia.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman